ਬਾਕਜ਼ਾ ਅਮੀਨ ਖ਼ਾਕੀ

ਬਾਕਜ਼ਾ ਅਮੀਨ ਖ਼ਾਕੀ (1936–2003) ਇੱਕ ਇਰਾਕੀ ਕਵਿਤਰੀ ਸੀ।

 ਮੁਢਲਾ ਜੀਵਨ ਅਤੇ ਸਿੱਖਿਆ 
ਬਾਕਜ਼ਾ ਅਮੀਨ ਖ਼ਾਕੀ ਦਾ ਜਨਮ ਬਗਦਾਦ ਵਿੱਚ ਅਰਬ ਮਾਪਿਆਂ ਦੇ ਘਰ ਹੋਇਆ ਸੀ। ਉਸਦੇ ਪਿਤਾ ਰਾਬੀਆ ਕਬੀਲੇ ਤੋਂ ਸਨ। ਉਸਨੇ ਆਪਣੀ ਮੁਢਲੀ ਪੜ੍ਹਾਈ ਬਗਦਾਦ ਵਿੱਚ ਕੀਤੀ ਅਤੇ ਹਾਈ ਸਕੂਲ ਦੀ ਪੜ੍ਹਾਈ ਕਿਰਕੁਕ ਵਿੱਚ ਪੂਰੀ ਕੀਤੀ ਜਿੱਥੇ ਉਸਦਾ ਪਿਤਾ  ਇਰਾਕੀ ਫੌਜ ਵਿੱਚ ਅਫ਼ਸਰ ਸੀ। ਉਸਨੇ ਅਰਬੀ ਸਾਹਿਤ ਵਿੱਚ ਇੱਕ ਡਿਗਰੀ ਦੇ ਨਾਲ਼ ਬਗਦਾਦ ਯੂਨੀਵਰਸਿਟੀ ਤੋਂ ਗ੍ਰੈਜੂਏਸ਼ਨ ਕੀਤੀ ਅਤੇ ਬਾਅਦ ਵਿੱਚ ਸਰਿਸ ਅਲ-ਲਾਯਾਨ, ਮਿਸਰ ਵਿੱਚ ਕੌਮਾਂਤਰੀ ਕੇਂਦਰ ਤੋਂ ਕਮਿਊਨਿਟੀ ਡਿਵੈਲਪਮੈਂਟ ਵਿੱਚ ਉੱਚ ਡਿਪਲੋਮਾ ਪ੍ਰਾਪਤ ਕੀਤਾ। 

 ਕੈਰੀਅਰ 
ਉਸਨੇ ਕਈ ਰਾਸ਼ਟਰੀ ਮੁਜ਼ਾਹਰਿਆਂ ਵਿੱਚ ਹਿੱਸਾ ਲਿਆ ਅਤੇ ਜੁਲਾਈ ਕ੍ਰਾਂਤੀ ਤੋਂ ਪਹਿਲਾਂ ਉਸ ਤੇ ਮੁਕੱਦਮਾ ਚਲਾਇਆ ਗਿਆ ਅਤੇ ਗ੍ਰਿਫਤਾਰ ਕੀਤਾ ਗਿਆ। ਉਹ ਬ੍ਰਿਜ ਦੀ ਲੜਾਈ ਵਿੱਚ ਜ਼ਖਮੀ ਹੋ ਗਈ ਸੀ ਅਤੇ ਜੁਲਾਈ ਕ੍ਰਾਂਤੀ ਤੋਂ ਪਹਿਲਾਂ ਇਰਾਕੀ ਅਖਬਾਰਾਂ ਵਿੱਚ "ਦਿ ਬ੍ਰਿਜ ਗਰਲ" ਵਜੋਂ ਮਸ਼ਹੂਰ ਹੋਈ ਸੀ।  

ਖ਼ਾਕੀ ਦੀ ਕਵਿਤਾ ਪ੍ਰਮੁੱਖ ਇਰਾਕੀ ਅਤੇ ਕੁਵੈਤੀ ਅਖ਼ਬਾਰਾਂ ਦੇ ਨਾਲ-ਨਾਲ ਮਿਸਰ ਦੇ ਅਲ-ਅਹਰਮ ਅਤੇ ਮਿਸਰ ਦੇ ਪਬਲਿਕ ਪ੍ਰੋਸੀਕਿਊਸ਼ਨ ਦੇ ਮੈਗਜ਼ੀਨ ਵਿੱਚ ਪ੍ਰਕਾਸ਼ਿਤ ਹੋਈ ਸੀ।  ਉਸਦੀਆਂ ਕਵਿਤਾਵਾਂ "معجم الشعراء" (ਕਵੀਆਂ ਦਾ ਕੋਸ਼), "المرأة العراقية المعاصرة" (ਸਮਕਾਲੀ ਇਰਾਕੀ ਔਰਤਾਂ), ਅਤੇ "شعراء بغداد" (ਬਗਦਾਦ ਦੇ ਕਵੀ) ਵਰਗੀਆਂ ਕਿਤਾਬਾਂ ਵਿੱਚ ਪ੍ਰਕਾਸ਼ਿਤ ਕੀਤੀਆਂ ਗਈਆਂ ਸਨ। ਉਸਦੀਆਂ ਕਵਿਤਾਵਾਂ "ਅਹਿਲ ਅਲ-ਨਫ਼ਤ" (ਮਈ 1953), "ਅਲ-ਰਿਸਾਲਾ ਅਲ-ਜਦੀਦਾ" (ਨਵਾਂ ਸੁਨੇਹਾ) ਵਰਗੇ ਇਰਾਕੀ ਰਸਾਲਿਆਂ ਵਿੱਚ ਵੀ ਪ੍ਰਕਾਸ਼ਤ ਹੋਈਆਂ ਸਨ। ਉਸਨੇ "ਅਲ-ਸਾਕੀਆ" (ਦਿ ਵਾਟਰ ਵ੍ਹੀਲ) (ਖਰੜਾ) ਨਾਮ ਦਾ ਇੱਕ ਕਾਵਿ ਸੰਗ੍ਰਹਿ ਅਤੇ ਕਥਿਤ ਤੌਰ 'ਤੇ ਦੋ ਹੋਰ ਸੰਗ੍ਰਹਿ "ਗ਼ਦਾ ਨਲਤਕੀ" (ਅਸੀਂ ਕੱਲ੍ਹ ਨੂੰ ਮਿਲਦੇ ਹਾਂ) ਅਤੇ "ਅਲਫ ਲੈਲਾ ਵ ਲੈਲਾ" (ਇੱਕ ਹਜ਼ਾਰ ਅਤੇ ਇੱਕ ਰਾਤਾਂ) ਲਿਖੇ। 

ਉਸਨੇ ਕਈ ਕਾਨਫਰੰਸਾਂ ਵਿੱਚ ਹਿੱਸਾ ਲਿਆ: 

 ਹਵਾਲੇ 

ਸ਼੍ਰੇਣੀ:ਇਰਾਕੀ ਕਵੀ
ਸ਼੍ਰੇਣੀ:ਮੌਤ 2003
ਸ਼੍ਰੇਣੀ:ਜਨਮ 1936